b'\n_START_ARTICLE_\nSlavko Kotnik\n_START_SECTION_\n\xc5\xa0portna kariera\n_START_PARAGRAPH_\nKotnik je za\xc4\x8del resno trenirati ko\xc5\xa1arko pri \xc5\xa1estnajstih letih v klubi AKK Branik, leta 1983 je prestopil v Olimpijo, za katero je odigral deset zaporednih sezon, do leta 1993. V sezoni 1993/94 je igral za Reyer Venezia. Sredi sezone je po sporu s trenerjem klub zapustil in prestopil v Estudiantes. Sezono 1994/95 je odigral za klub Manresa, poleti 1995 pa podpisal dvoletno pogodbo s Satexom Maribor. Klub je za\xc5\xa1el v finan\xc4\x8dne te\xc5\xbeave, zato je jeseni 1997 zapustil klub in podpisal enomese\xc4\x8dno pogodbo s klubom Melilla. V sezoni 1997/98 je igral za gr\xc5\xa1ki klub Dafni, zadnje \xc5\xa1tiri sezone pa je ponovno odigral za Olimpijo.\n_START_SECTION_\nReprezentan\xc4\x8dna kariera\n_START_PARAGRAPH_\nBil je \xc4\x8dlan slovenske reprezentance od leta 1992. Nastopil je na evropskih prvenstvih v letih 1993 in 1995. Skupno je odigral 38 uradnih tekem in dosegel 605 to\xc4\x8dk.\n_START_SECTION_\nOsebno \xc5\xbeivljenje\n_START_PARAGRAPH_\nIma dve h\xc4\x8deri, Katjo (1990), ki prav tako igra ko\xc5\xa1arko, in Tja\xc5\xa1o (1992), ki igra odbojko.Po upokojitvi je ustanovil zastopni\xc5\xa1tvo Sports Agency Kotnik, ki je zastopala tudi Gorana Dragi\xc4\x87a.'